สวัสดีครับ ผมอายุ 24 ปี รูปร่างสมส่วน เป็นโรคภูมิแพ้อากาศและเคยมีอาการผิวหนังอักเสบ ออกกำลังกายประจำ กินอาหารดี ไลฟ์สไตล์โดยรวมออกไปแนวเฮลท์ตี้ครับ ก่อนหน้าช่วยตัวเองสัปดาห์ 2-3 ครั้งตอนนี้ประสบปัญหาเรื่องน้องชายไม่ค่อยแข็งตัว รู้สึกอยากมีเพศสัมพันธ์/ช่วยตัวเอง แต่ไม่ค่อยตื่นตัว ไม่ค่อยมีอารมณ์ทางเพศครับ จริง ๆ มีอาการแข็งตัวไม่เต็มที่มาประมาณ 2-3 ปี หรือบางครั้งไม่แข็งตัวเลย หลังการหลั่งบางครั้งมีปวดหน่วง ๆ บริเวณอันฑะเล็กน้อย เฉพาะบางครั้งเท่านั้นครับพอมาช่วงหลังรู้สึกไม่ค่อยแข็งตัวเลยครับ ทั้งที่ดูหนังหรือกระตุ้น อาจมีบ้างที่แข็งตัวในช่วงเช้าและก่อนนอน เลยสงสัยว่ามีปัจจัยอะไรที่มีผลให้เกิดปัญหา Erectile dysfunction ได้บ้างครับ แล้วควรรับมือยังไงดี
สวัสดีค่ะ การที่อวัยวะเพศชายไม่แข็งตัวตามปกตินั้น อาจจะมีสาเหตุได้จากหลายปัจจัยเช่น สาเหตุทางจิตใจ เช่น เบื่อหน่ายในการทำกิจกรรมทางเพศในขณะนั้น เบื่อหน่ายคู่ครอง เหนื่อยล้าจากการเรียนหรือการทำงาน มีความเครียด ความกังวลทั้งที่เกี่ยวและไม่เกี่ยวกับการมีเพศสัมพันธ์ มีภาวะซึมเศร้า โรคซึมเศร้า ซึ่งถ้าแข็งตัวได้บ้างไม่ได้บ้าง อาจจะเป็นสาเหตุทางจิตใจได้มากส่วนสาเหตุทางกายที่อาจส่งผลต่อการแข็งตัวของอวัยวะเพศเช่น โรคเบาหวาน โรคความดันโลหิตสูงที่ควบคุมไม่ดี เคยมีเส้นเลือดตีบหรือแตกในสมอง ระบบประสาทบริเวณอุ้งเชิงกรานได้รับความเสียหาย การใช้ยาบางชนิด ทำให้ระบบประสาทที่ไปเลี้ยงอวัยวะเพศเสียไปในเบื้องต้นรักษาสุขภาพทั่วไปให้แข็งแรง ออกกำลังกายสม่ำเสมอ ไม่หมกมุ่นในกิจกรรมทางเพศมากจนเกินไป และที่สำคัญ ยังไม่ควรซื้อยากระตุ้นให้อวัยวะเพศแข็งตัวมารับประทานเองเด็ดขาดหากยังมีอาการเป็นมากต่อเนื่อง รบกวนการใช้ชีวิตและการทำกิจกรรมทางเพศมากนั้น ควรไปพบแพทย์เพื่อตรวจเพิ่มเติมด้วยการซักประวัติและตรวจร่างกายให้ได้การวินิจฉัยต่อไป